Da var vi endelig klar for Michael Schumacher og gjengen! Dette var noe vi hadde gledet oss til! Ingen av oss hadde tidligere vært på Formula1, så dette måtte nå bare bli bra! Eneste problemet nå var at vi fant ut at vi måtte hente billettene på en annen location... Så da fant vi ut at det var best å leie oss en taxi som kunne kjøre oss dit siden stadion var ca. 1time unna, og vi måtte hente billetter en annen plass først. Vel, vi fikk tak i en kar som kunne skaffe en sjåfør som viste hvor alt var, litt dyrt men vi så dette som beste løsningen siden vi var lettere skeptisk til hele billett greiene... Vi hadde vertfall en privatsjåfør tilgjengelig i åtte timer, men hva hjelper det når kompisen som dukker opp ikke har peiling på hvor vi skal... «...It’s my first time here»
Og endelig! Etter å ha sjekka om det var bombe i speilrefleks-kameraet var vi omsider inne. Selve stadion som stod ferdig i 2011, imponerte ikke særlig. Den var som alle andre nye bygg her nede, ser ut som den er klar for renovasjon. Sånn er nå bare ting her nede, men hva gjør vel det når det ruller ut leketøy til hundrevis av millioner dollar... Vi koser oss! Å for en lyd! Nå har vi ingen anelse på hva desibelen lå på, men ditta er ikke mye sunt i lengden!
Vel, det er ikke så mye å skrive om et Formel1 løp, de kjører rundt og rundt, nærmere bestemt 60 ganger før de kårer en vinner... Og denne gangen var de Sebastian Vettel for team Red Bull som stakk av med seieren. Litt skuffende at vår store helt Michael Schumacher ikke klarte å karre seg høyere opp på lista enn en 14 plass... men så er han vel blitt for gammel. Selv om Clausen insisterer på at alder ikke har noe med det å gjøre.